CELEX: 22004D0647
Language: el
Date: 2004-06-30 00:00:00
Title: 2004/647/ΕΚ: Απόφαση αριθ. 2/2004 του Συμβουλίου πουργών ΑΚΕ-ΕΚ, της 30ής Ιουνίου 2004, για την αναθεώρηση των όρων και προϋποθέσεων χρηματοδότησης σε περίπτωση βραχυπροθέσμων διακυμάνσεων των εσόδων από τις εξαγωγές (παράρτημα II της συμφωνίας εταιρικής σχέσης ΑΚΕ-ΕΚ του Κοτονού)

22.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 297/18
            
         
      ΑΠΌΦΑΣΗ αριθ. 2/2004 ΤΟΥ ΣΥΜΒΟΥΛΊΟΥ ΠΟΥΡΓΏΝ ΑΚΕ-ΕΚ
   της 30ής Ιουνίου 2004
   για την αναθεώρηση των όρων και προϋποθέσεων χρηματοδότησης σε περίπτωση βραχυπροθέσμων διακυμάνσεων των εσόδων από τις εξαγωγές (παράρτημα II της συμφωνίας εταιρικής σχέσης ΑΚΕ-ΕΚ του Κοτονού)
   (2004/647/ΕΚ)
   ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΚ,
   Έχοντας υπόψη τη συμφωνία εταιρικής σχέσης ΑΚΕ-ΕΚ, η οποία υπεγράφη στο Κοτονού στις 23 Ιουνίου 2000, και ιδίως το άρθρο 100,
   Εκτιμώντας τα ακόλουθα:
   
               (1)
            
            
               Στη συμφωνία εταιρικής σχέσης ΑΚΕ-ΕΚ, η οποία υπεγράφη στο Κοτονού στις 23 Ιουνίου 2000, υπογραμμίζεται η σημασία ενός συστήματος συμπληρωματικής στήριξης με σκοπό την άμβλυνση των δυσμενών επιπτώσεων της αστάθειας των εσόδων από τις εξαγωγές.
            
         
               (2)
            
            
               Κατά το άρθρο 68 παράγραφος 3 της συμφωνίας εταιρικής σχέσης ΑΚΕ-ΕΚ, τα λιγότερο ανεπτυγμένα, τα μεσόγεια και τα νησιωτικά κράτη ΑΚΕ τυγχάνουν ευνοϊκής μεταχείρισης.
            
         
               (3)
            
            
               Κατά το άρθρο 11 του παραρτήματος II της συμφωνίας, οι διατάξεις του κεφαλαίου 3 του εν λόγω παραρτήματος σχετικά με τη χρηματοδότηση για βραχυπρόθεσμες διακυμάνσεις των εσόδων από τις εξαγωγές επανεξετάζονται το αργότερο μετά από δύο χρόνια εφαρμογής και, στη συνέχεια, κατόπιν αιτήσεως οιουδήποτε από τα μέρη.
            
         
               (4)
            
            
               Πρέπει να βελτιωθεί η λειτουργία του συστήματος χρηματοδότησης για βραχυπρόθεσμες διακυμάνσεις των εσόδων από τις εξαγωγές και να ληφθεί μέριμνα ώστε να ανταποκρίνεται καλύτερα στους στόχους του,
            
         ΑΠΟΦΑΣΙΖΕΙ:
   Άρθρο 1
   Το άρθρο 9 παράγραφος 1 του παραρτήματος II της συμφωνίας εταιρικής σχέσης ΑΚΕ-ΕΚ αντικαθίσταται από το ακόλουθο κείμενο:
   
      «1.   Η επιλεξιμότητα για τη χορήγηση συμπληρωματικών πόρων καθορίζεται με βάση τα ακόλουθα:
      
                  α)
               
               
                  10 % (2 % στην περίπτωση των λιγότερο αναπτυγμένων, μεσόγειων και νησιωτικών κρατών) απώλεια εσόδων από εξαγωγές εμπορευμάτων σε σύγκριση με τον αριθμητικό μέσο όρο των εσόδων κατά τα τρία πρώτα έτη της πρώτης τετραετίας που προηγήθηκε του έτους εφαρμογής,
                  ή
                  10 % (2 % στην περίπτωση των λιγότερο αναπτυγμένων, μεσόγειων και νησιωτικών κρατών) απώλεια εσόδων από εξαγωγές του συνόλου των γεωργικών ή μεταλλευτικών προϊόντων σε σύγκριση με τον αριθμητικό μέσο όρο των εσόδων κατά τα τρία πρώτα έτη της πρώτης τετραετίας που προηγήθηκε του έτους εφαρμογής όσον αφορά τις χώρες στις οποίες τα έσοδα από εξαγωγές γεωργικών ή μεταλλευτικών προϊόντων αντιπροσωπεύουν περισσότερο από το 40 % των συνολικών εσόδων από εξαγωγές εμπορευμάτων και
               
            
                  β)
               
               
                  επιδείνωση κατά 2 % του προγραμματισμένου δημοσίου ελλείμματος για το συγκεκριμένο έτος ή της πρόβλεψης για το επόμενο έτος.»
               
            
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.
   
      Βρυξέλλες, 30 Ιουνίου 2004.
      
         
            Για το Συμβούλιο Υπουργών ΑΚΕ-ΕΚ
         
         
            ο πρόεδρος της επιτροπής των πρέσβεων ΑΚΕ-ΕΚ, κατ’ εξουσιοδότηση
         
         J. OBIA